**Ջորջ Թենեթ** (անգլ.՝ George Tenet, հունվարի 5, 1953(1953-01-05), Նյու Յորք, Նյու Յորք, ԱՄՆ), 1997-2004 թվականներին Կենտորանական հետախուզության տնօրեն և ԱՄՆ ԿՀՎ ղեկավար։

Կենսագրություն
--------------

Ջորջ Թենեթը ծնվել է Քուինսի Ֆլաշինգ թաղամասում (Քուինս՝ Նյու Յորքի հինգ թաղամասերից մեկը), հույն էմիգրանտներ Էվանգելի և Ջոն Թենեթների ընտանիքում։ Ջոնի հայրը ծնվել է ժամանակակից Հյուսիսային Էպիրեում, Հարավային Ալբանիա։ Մինչև ԱՄՆ գալը նա աշխատել է Ֆրանսիայում գտնվող ածխահանքերից մեկում։ Մայրը՝ հույն էր, Էպիրից։ Թենեթը մեծացել է Լիթլ Նեկկեում, որտեղ նա և իր եղբայրը իրենց ընտանեկան սրճարանում աշխատել են որպես ցրիչ։ Թենեթը սովորել է երեք դպրոցներում՝ թիվ 94 միջնակարգ դպրոցում, Լուիս Պաստորայի թիվ 67 միջնակարգ դպրոցում և Բենջամին Կարդոզոյի անվան միջնակարգ դպրոցում։ Թենեթը 1976 թվականին Ջորջթաունյան համալսարանում ստանում է բակալավրի աստիճան (արտաքին քաղաքական ծառայությունների դպրոց), իսկ 1978 թվականին Կոլումբիական համալսարանում ստանում է մագիստրոսի աստիճան (միջազգային հետազոտությունների դպրոց)։

Ամուսնացած է Ստեֆանի Գլակասի հետ, ունի որդի՝ Ջոն Մայքլը։

Կարիերա
-------

Եղել է սենատոր Ջոն Հայնցի էներգետիկայի և պետական անվտանգության հարցերով խորհրդականը, իսկ հետո դարձել է հետախուզական կոմիտեի սենատորներից մեկի օգնականը։

1988 թվականին եղել է հետախուզական կոմիտեի աշխատակազմի ղեկավար։

1993 թվականին դարձել է ԱՄՆ Պետական անվտանգության խորհրդի հետախուզական ծրագրերի ավագ տնօրեն։

1995 թվականին նշանակվել է ԿՀՎ տնօրենի տեղակալ, երկու տարի անց 1997 թվականի հուլիսի 11-ին Կենտրոնական հետախուզության տնօրենի և ԿՀՎ ղեկավարի պաշտոններում փոխարինել է Ջոն Դեյչին։

Իր վրա է վերցերլ Ջորջ Բուշի «իրականությանը չհամապատասխանող» հայտարարությունը կապված Իրաքում Մասսայական ոչնչացման զենքի հետ։

2004 թվականի հուլիսի 11-ին անցել է թոշակի։ Ջորջ Բուշի խոսքերով Թենեթը թոշակի է անցել «անձնական բնույթի պատճառներով»։ Ամերիկյան աշխատակազմի ղեկավարի այս քայլի մասին այլ մանրամասներ չհաղորդվեց։

Գերատեսչության հեռացող ղեկավարին Սպիտակ տան ղեկավարը բնութագրել է որպես «ահաբեկչության դեմ պայքարի հզոր առաջնորդ»։ Բուշը ընդգծել է «Ես նրան ասացի, որ ցավում եմ նրա այս քայլի համար։ Նա իր աշխատանքը կատարում էր հրաշալի, ի շահ ամերիկացի ժողովրդի»։

Նախագահ Ջորջ Բուշը Թենեթին պարգևատրում է Նախագահի ազատության մեդալով, 2004 թվականի դեկտեմբերի 14:
2004 թվականի դեկտեմբերի 14-ին ԱՄՆ Նախագահ Ջորջ Բուշը Թենեթին պարգևատրել է ԱՄՆ քաղաքացիական բարձրագույն պարգևով՝ Նախագահի ազատության մեդալով։

2007 թվականին Բիլլ Հարլոուի հետ (CIA Director of Public Affair) գրել է հուշեր՝ At the Center of the Storm: My Years at the CIA:

Հետաքրքիր փաստեր
----------------

* 2000 թվականի օգոստոսի 18-ին այցելել է Մոսկվա։
* Ըստ դավանանքի նա ուղղափառ է։

Ծանոթագրություններ
------------------

1. 1 2
2. 1 2  Munzinger Personen (գերմ.)
3. ↑  «Լոյալիստ ծառայողը» // «Коммерсантъ» թերթ, № 100 (2939), 04.06.2004
4. ↑  ԿՀՎ տնօրեն Ջորջ Թենեթը անցնում է թոշակի
5. ↑  ԿՀՎ տնօրեն Ջորջ Թենեթը անցել է թոշակի, նրան փոխարինում է Ջոն Մաքլաֆլինը
6. ↑  «Bush honours controversial trio»։ *BBC News*։ 2004 թ․ դեկտեմբերի 14
7. ↑  Ежегодно заявления о приёме на работу в ЦРУ подают более 138 тысяч человек // РИА Новости, 14.12.2004
8. ↑  CIA DIRECTOR TENET VISITS MOSCOW
9. ↑  ԿՀՎ տնօրենը այցելել է Մոսկվա
10. ↑  Մոսկվայում է գտնվել ԿՀՎ տնօրենը, աղբյուրները հաստատում են, որ դա եղել է նախապես ծրագրավորված ուղևորություն
11. ↑  Православная Америка: коллекция фактов // "Voice of America", США, 07.01.2012: "принадлежали или принадлежат к православной вере. К их числу относятся, например, бывший директор ЦРУ Джордж Тенет"
12. ↑  Как нам реорганизовать… православие в Америке? // "Православие и мир", 3 апреля, 2012: "Православными были или являются ... бывший директор ЦРУ Джордж Тенет"

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 7030004 · CiNii: DA18301266 · CONOR: 129553251 · EGAXA: vtls001965620 · GND: 133165027 · GTAA: 160368 · ICCU: PUVV379174 · ISNI: 0000000082325458 · LCCN: no95059425 · NTA: 303570334 · NUKAT: n2015081477 · SUDOC: 120047918 · VIAF: 52869710 · WorldCat VIAF: 52869710 |

 |

 |